text: Røntgenscanner til Billund: Skal afsløre narkosmuglere
  12 marts 2015 kl. 10.02
  En kropsscanner skal fra efteråret afsløre, om passagerer, som kommer til Billund Lufthavn, har slugt narkotika. SKAT (Toldvæsenet) vil indkøbe tre scannere til København, Aalborg og Billund.
  I København har de lejet en scanner, som på få minutter af afsløre, om en person har slugt narko. Af de 25 millioner rejsende, som bruger lufthavnen hvert år, udtaget et par hundrede til den nye kontrol.
  - I SKAT har vi en vigtig opgave i at sikre at narkotika ikke kommer ind over landets grænser, fortæller Preben Buchholtz, der er underdirektør i SKAT. Smugling af narkotika er ikke bare en alvorlig forbrydelse, det kan også være meget farligt for personen selv, hvis det er gemt inde i kroppen. Derfor er vi glade for at kunne udføre denne opgave endnu bedre med de nye scannere
  Tolderne finder typisk frem til smuglerne ved at gennemgå passagerlister og ved at se på deres adfærd. Hvis tolderne får mistanke, trækkes personen ind til et ?interview?. Og hvis mistanke bestyrkes, sendes de til røntgenundersøgelse.
  - Tidligere måtte vi overgive de rejsende til politiet, så de kunne blive CT-scannet på et hospital. Det tager gerne en hel dag og kræver rigtig mange ressourcer. Men i dag kan vi tilbyde en hurtig scanning med vores egen scanner, der bruger en røntgen med lav stråling, forklarer Preben Buchholtz.
  SKAT har sendt de tre scannere i udbud. Det ventes, at de er i drift fra efteråret.
  Fakta: Kropsscannere i tolden
  Røntgenscannere til personer anvendes blandt andet hos det engelsketoldvæsen, men teknologien er endnu ikke almindelig udbredtinternationalt.I 2013 fik SKAT hjemmel til at anvende teknologien, da Folketingetvedtog en ændring af toldloven.En røntgenscanner fylder et helt rum. Døre og vægge i rummet ersikrede, så røntgenstrålerne ikke trænger ud. Selve scanningen tager ca.10 sekunder. Strålingen er væsentlig lavere end i de røntgenscannere,man typisk anvender på hospitalerne.De tre scannere, som nu indkøbes til lufthavnene i København, Billundog Århus, ventes at koste omkring fem millioner kroner til sammen.Ud over de tre kropsscannere omfatter udbuddet også en ny mobilcontainerscanner. Den nye containerscanner skal erstatte den ældste afde containerscannere, som SKAT blandt andet har anvendt i forbindelsemed FN's indsats med at fjerne kemiske våben fra Syrien.Det samlede udbud ventes at løbe op i et mindre tocifret millionbeløb.
  
  